Estimările FMI: România va avea o creştere economică de 6,0% în 2021.
FMI estimează că România va avea o creştere economică de 6,0% în 2021. În 2022 creșterea economică a țării ar putea fi de 4,8%. Deficitul bugetar ar uma să fie de 5,0% în 2021.
România ar putea avea o creştere economică de 6,0% în 2021 şi de 4,8% în 2022, potrivit estimărilor Fondului Monetar Internaţional (FMI).Fondul Monetar Internaţional a prezentat marţi prognoza economică actualizată. După ce a înregistrat o scădere economică de 3,9% în 2020, PIB-ul României ar urma să aibă o creştere de 6,0% în 2021 şi de 4,8% în 2022, potrivit proiecţiilor Fondului Monetar Internaţional.Preţurile de consum în România ar urma să aibă creşteri de 2,8% în 2021 şi 2,1% în 2022, în timp ce deficitul bugetar, care a fost de 5,1% în 2020, ar urma să fie de 5,0% în 2021 şi 4,7% în 2022.Fondul Monetar Internaţional (FMI) a îmbunătăţit perspectivele de creştere economică la nivel mondial, inclusiv în Uniunea Europeană. Potrivit noilor estimări, la nivel mondial, creşterea economică ar urma să fie de 6,0% în 2021 şi de 4,4% în 2022, în creştere uşoară faţă de estimările anunţate în ianuarie.Zona euro ar urma să aibă o creştere economică de 4,4% în 2021 şi de 3,8% în 2022, în timp ce la nivelul întregii Uniuni Europene valoarea PIB-ului ar urma să înregistreze o creştere de 4,4% în 2021 şi 3,9% în 2022.Reacția premierului Cîțu: FMI are încredere în Guvernul RomânieiPremierul Florin Cîțu a reacționat după ce FMI a prezentat marți prognoza economică actualizată: "Vești fantastice pentru toți românii"."FMI are încredere în Guvernul României și estimează o creștere economică semnificativă mai mare pentru România. Previziunile FMI arată o creștere economică substanțială de 6% a PIB în 2021, a doua cea mai mare creștere din Uniunea Europeană", a scris pe Facebook premierul. Acesta susține că economia României se află pe o direcție de creștere sustenabilă "și nimeni, niciodată, nu va mai putea să schimbe acest lucru"."Luăm cele mai bune măsuri pentru economie și acest lucru se vede. Am reușit să stabilizăm economia și să reducem la maximum impactul crizei asupra economiei noastre", a mai scris Florin Cîțu.